जत्थेदार के आदेश पर SGPC लिखेगी लेटर; 24 से यूट्यूब पर भी होगी शुरू
Golden temple Gurbani Telecast Dispute; SGPC Letter PTC Channel | Jathedar Raghbir Singh Shri Akal Takht Sahib Orders  श्री हरिमंदर साहिब से होने वाला गुरबानी प्रसारण 23 जुलाई के बाद भी निजी चैनल पर दिखाया जा सकता है। अगले आदेशों तक गुरबानी प्रसारित करने के लिए शिरोमणि गुरुद्वारा प्रबंधक कमेटी (SGPC) जल्द ही चैनल को खत लिखने वाली है।
श्री हरिमंदिर साहिब से होने वाला गुरबानी प्रसारण 23 जुलाई के बाद भी निजी चैनल पर दिखाया जा सकता है। अगले आदेशों तक गुरबाणी प्रसारित करने के लिए शिरोमणि गुरुद्वारा प्रबंधक कमेटी (SGPC) जल्द ही चैनल को खत लिखने वाली है। SGPC यह कदम श्री अकाल तख्त साहिब के जत्थेदार ज्ञानी रघबीर सिंह के आदेशों पर उठाने वाली है।
श्री अकाल तख्त साहिब के जत्थेदार ज्ञानी रघबीर सिंह ने कहा- संगत लंबे समय से मांग कर रही थी कि SGPC को अपना चैनल शुरू करना चाहिए। पिछले दिनों SGPC ने अपना यूट्यूब चैनल शुरू करने का फैसला किया है, जो बहुत खुशी की बात है। लेकिन संगत फोन और सोशल मीडिया के माध्यम से श्री अकाल तख्त साहिब से मांग कर रही है कि सभी यूट्यूब के माध्यम से दर्शन व कीर्तन सरवन नहीं कर सकतीं।
हर जगह इंटरनेट की सुविधा नहीं
हर जगह इंटरनेट की सुविधा नहीं है। कई संगत ऐसी हैं जिनके पास न तो स्मार्ट फोन है और न ही स्मार्ट टीवी। जिसके कारण अधिकांश संगत सचखंड श्री हरिमंदिर साहिब के दर्शन, कीर्तन, गुरबाणी पाठ आदि से वंचित रह जाएंगी।
इसलिए SGPC को आदेश दिया है कि वह सचखंड श्री हरिमंदिर साहिब से यूट्यूब चैनल के साथ-साथ किसी अन्य चैनल के माध्यम से गुरबाणी का प्रसारण जारी रखे ताकि कोई भी गुरबाणी कीर्तन करने और दर्शन करने से वंचित न रहे।
विधानसभा में पास बिल नहीं बन पाया एक्ट
SGPC और पंजाब सरकार के बीच चल रहे विवाद में राज्यपाल बनवारी लाल पुरोहित द्वारा विधानसभा में पास बिल पर अभी तक हस्ताक्षर नहीं किए गए हैं। जिसके बाद अभी तक सिख गुरुद्वारा एक्ट 1925 संशोधन बिल एक एक्ट नहीं बन पाया है। जिसके बाद अब SGPC गुरबाणी प्रसारण अगले आदेशों तक दोबारा निजी चैनल को देने की तैयारी कर रही है।
निजी चैनल को लिखा जाएगा खत
SGPC जल्द ही निजी चैनल को खत लिखने वाली है। SGPC के जनरल सेक्रेटरी गुरचरण सिंह ग्रेवाल ने कहा है कि SGPC जल्द ही निजी चैनल को खत लिखने वाली है। जिसमें अनुरोध किया जाएगा कि गुरबानी का प्रसारण इसी तरह अगले आदेशों तक प्रसारित किया जाए। ताकि जत्थेदार रघबीर सिंह के आदेश की पालना हो सके।
24 जुलाई को यू-ट्यूब चैनल 
जनरल सेक्रेटरी ग्रेवाल ने कहा कि SGPC 24 जुलाई से अपना यू-ट्यूब चैनल भी लॉन्च कर देगी। जिस पर हर कोई गुरबानी सुन व देख सकेगा। इसके लिए पाठ भी शुरू कर दिया गया है, जिसका भोग 24 जुलाई को चलाया जाएगा।
वहीं, SGPC की तरफ से अपना चैनल शुरू करने के लिए भी प्रयास शुरू कर दिए गए हैं। इसके लिए बौडकास्टिंग मिनिस्ट्री को भी लिखा गया है, ताकि सभी फॉर्मेलिटी को पूरा किया जा सके।